•j*f*f*) digitis manu longioribus: 
9. A. nigrocinctus , Nov. spec.: flavo et fusco variegatus, annulo nigro caudali, ultimo caudae 
articulo parum angustiore quam penultimo, penultimo dimidio longiore quam lato, duplo 
longiore quam alto. 
Arachnoidea Tabula II. fig. 3. 
In infimo monte Libano prope Berytum Syriae semel a nobis captus. Animal littorale. 
Forma A. bicolori ibidem reperto admodum similis, sed manus crassitie et colore diversa. 
Ille niger est, hic flavofuscum colorem nebulis nigricantibus variegatum prae se fert et caudae 
annulo nigro insignis est. Specimen captum, a fronte ad aculei apicem usque pollicem aequans, 
non nisi ad iuvenil em aetatem A. bicoloris post exuvias recens deiectas spectare posset; adultus 
enim A. bicolor multo maior est. Iam A. bicoloris iuvenilia specimina eiusdem magnitudinis in 
Aegypto vidimus et collecta servavimus eaque pallidiora quidem quam adulta et fuscescentia 
deprehendimus, sed colore nigredinem trahente ab huius colore semper aliena et praeterea 
nunquam annulum caudae nigrum observavimus. 
Tabulae figurae 3. a. oculos; 
b. manum ; 
c. caudam a dorso; 
d. eandem a latere; 
e. quartum caudae articulum verticaliter dissectum referunt. 
Pectinis laminas numerare nequivimus, utrumque enim laesum erat. Praeterea corpo- 
ris partem amplam dorsualem, ut coloris distributio luculentius cernatur, aucta magnitudine 
addidimus. 
/3) manibus cubito angustioribus : 
•f) thorace glabro: 
10. A. liosoma, TNov. spec.: capite dorsoque glabris, digitis manu longioribus, brachio duplo et 
dimidio longiore quam alto, caudae articulo ultimo penultimi fere crassitie, tuberculoso, 
penultimo dimidio longiore quam lato, duplo et dimidio longiore quam alto. 
Arachnoidea Tabula II. fig. 6. 
Specimen unicum ex Arabia deserta prope Gumfudam attulimus. 
Magnitudine duos pollices superat et colore flavo articulis caudae duobus ante ultimam 
leviter nigricantibus internoscitur. 
Ob dorsi carinas obsoletas singularis Scorpionum forma. Ille carinularum defectus apud 
Scorpiones in Africa meridionali frequentior esse videtur. Capenses enim duae formae in Museo 
regio servantur quae huic affines sunt. Tres species affines his fere characteribus distingui possunt: 
A. liosoma: capite dorsoque glabris, hoc unistriato, striis caudalibus parum prominulis, 
caudae articulo ultimo argute papilloso. 
A. capensis: glaber, oculis minoribus, cubitis brevioribus, caudae carinis validio- 
ribus. 
A. gramdatus: capite dorsoque granulatis, cubito ter longiore quam crasso, cau- 
dae articulis posterioribus subtus subtilius et crebrius granulatis, ultimo 
glabriore. 
